Diari Oficial de la Generalitat Valenciana


Sumari del DOGV 4061, del 09-08-2001 (2001/7820)

Informació pública de l'acord de la programació del sector de sòl urbanitzable PP-25.
-------------------------------------------------------------------------------------

### Dades del document

Número de DOGV
:   4061

Data del DOGV
:   09-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7820


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'acord de la programació del sector de sòl urbanitzable PP-25. [2001/F7820]
  
Per mitjà d'aquest edicte, es fa públic que l'alcalde, José Miguel Llorca Senabre, en data 14 de juny de 2001, amb el número 1.591, ha dictat la següent resolució, que literalment expressa:
  
«Vist l'acord del Ple de la corporació de 22 de juny de 2000, en què en el punt de l'ordre del dia referit a la proposta de programa per al desenvolupament del PP-25 s'adopta, entre altres punts, la decisió: Primer. Acordar la programació del sector de sòl urbanitzable PP-25, d'acord amb la proposta de planejament que acompanya l'alternativa tècnica de programa i que va ser presentada com a annex el 25 de febrer d'enguany. Segon. Acordar la gestió indirecta de l'actuació i la designació com a agent urbanitzador de la mercantil L'Illa de Minos, SL.
  
Vista la instància presentada pel senyor Miguel Orts Ruiz, en representació de la mercantil L'Illa de Minos, de 24 de maig de 2001, amb número de registro d'entrada 4965, en què s'expressa: Exposa: Que per mitjà d'aquesta adjunta el projecte d'urbanització del sector de planejament detallat PP-25 Puntes del Moro del Pla General d'Ordenació Urbana d'aquest terme municipal. Sol·licita que, prèviament als tràmits pertinents, es procedisca a l'aprovació.
  
Atés el que estableix l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, en què s'estableix: els projectes d'urbanització per a actuacions interessades se sotmetran al procediment d'aprovació propi dels programes, excepte pel que fa a la competència entre iniciatives. Serà innecessària la informació pública separada quan es tramiten al costat dels programes o plans.
  
Atés el que s'estableix en l'article 45 i següents de la Llei Reguladora de l'Activitat Urbanística, resolc:
  
1. Sotmetre a informació pública:
  
- Projecte d'urbanització del sector de planejament detallat PP-25, Puntes del Moro del Pla General d'Ordenació Urbana de la Vila Joiosa (Alacant).
  
Presentada pel senyor Miguel Orts Ruiz en representació de la mercantil L'Illa de Minos, SL, en condició d'agent urbanitzador del sector PP-25, unitat d'execució coincident amb el mateix sector. La dita documentació es va presentar per mitjà de registre d'entrada número 4965, de 24 de maig de 2001. La documentació de l'expressat projecte està integrada pels següents toms:
  
I. Memòries.
  
II. Mesuraments i pressupost. Quadre de preus número 1.
  
III. Mesuraments i pressupost. Quadre de preus número 2.
  
IV. Mesuraments i pressupostos.
  
V. Plans.
  
VI. Plec de condicions.
  
VII. Seguretat i salut.
  
2. Remeteu avís previ a la publicació de l'anunci d'informació pública, amb el mateix contingut de l'edicte d'informació pública, a qui conste com a titular cadastral de drets afectats per l'actuació proposada.
  
3. El tràmit d'informació pública serà de 20 dies hàbils, que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. Es podran presentar al·legacions durant el període esmentat. Tota la documentació tècnica objecte d'informació pública es troba a les oficines d'Urbanisme, situades al carrer d'Hernán Cortés, número 2, en horari de 09.00 fins a les 13.00 hores, de dilluns a divendres, ambdós inclusivament.
  
Així ho acorda, mana i firma l'alcalde, José Miguel Llorca Senabre, cosa de la qual, en condició de secretària, done fe i certifique a la Vila Joiosa, en la data indicada més amunt.»
  
Contra la present resolució, no es pot interposar cap recurs administratiu ni jurisdiccional, en constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeix indefensió o perjuí irreparable a drets i interessos legítims.
  
Cosa que faig pública als efectes oportuns.